system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Radă.
assistant
Prin radă se înțelege o suprafață de apă în zona costieră, în fața unui port, la vărsarea unui fluviu navigabil sau în dreptul unei localități costiere, destinată staționării la ancoră a navelor în vederea obținerii documentelor și instrucțiunilor sau pentru acordarea danei de operații, precum și pentru încărcare sau descărcare de mărfuri prin mahonare. 

Spre a oferi siguranță navelor staționate, o radă trebuie să fie apărată, natural sau prin lucrări hidrotehnice, contra vânturilor, valurilor și curenților, să nu aibă pericole de navigație, să aibă o adâncime suficientă, iar natura fundului să ofere siguranță ancorajului, să prezinte suficient spațiu de manevră și evitare a navelor și să fie accesibilă pe mai multe direcții spre a permite sosirea și plecarea navelor fără impedimente. 

Unele rade adăpostite permit executarea operațiunilor de mahonare; acestea sunt numite „rade comerciale".

Bibliografie 
 Lexicon maritim englez-român, Ed. Științifică, București, 1971

Lectură suplimentară
 Ciortan, R., Amenajări portuare, Ed. "Ovidius" University Press, Constanța, 2001

Vezi și
 Avanport

Nave
Termeni navali